एयरपोर्ट प पूछताछ खातिर रोकाईल पांच अभिनेत्री
हमनी के सिनेमा के हीरो-हीरोइन अवुरी विवाद के स्थायी संबंध हटे। बिना कारण चाहे कारण के संगे, विवाद पैदा होखत रहेला।
कुछ लोग कहेले कि, चुकी इ लोग अपना के समान्य नागरिक ना मानेले, एहीसे ए लोग संगे विवाद ढेर होखेला। ए कड़ी में कुछ अयीसन हीरोइन लोग के चर्चा कईल जाई, जवन लोग के संगे एयरपोर्ट प भईल पूछताछ से बवाल खाड़ा हो गइल, त शुरू कईल जाए -
रिचा चड्डा: दिल्ली से मुंबई जाए के क्रम में इनिका के दिल्ली एयरपोर्ट के कस्टम अधिकारी रोक लेले। 2 घंटा तक इनिका संगे पूछताछ कईले, रिचा के बैग से एगो संदेह वाला समान मिलल रहे।
हालांकि, बाद उ समान आयुर्वेदिक पाउडर निकलल, लेकिन तब तक त इनिका संगे दु घंटा के पूछताछ हो चुकल रहे। मिड डे के रिपोर्ट के मुताबीक रिचा के अंदाज़ा ना रहे कि पाउडर के चलते उनुका के एयरपोर्ट प रोक दिहल जाई।
बिपाशा बसु: लंदन से मुंबई लवटत बिपाशा के मुंबई एयरपोर्ट प भारी बैग के संगे रोक दिहल गइल। बिपाशा प एयरपोर्ट पार करे खातिर ग्रीनचैनल के इस्तेमाल करे के आरोप रहे। लगभग एक घंटा तक के पूछताछ के बाद 12,000 रुपया के फ़ाइन भरला प रिहाई भईल।
शिल्पा शेट्टी: यूपी-बिहार के लूटेवाली शिल्पा शेट्टी के मुंबई एयरपोर्ट प गिरफ्तार क लीहल गइल। उनुका गिरफ्तारी खातिर अलवर के एगो कोर्ट वारंट जारी कईले रहे, उनुका प अश्लीलता फैलावे के आरोप रहे। मामला हॉलीवुड स्टार रिचर्ड गेरे संगे खुलेआम चुम्माचाटी के रहे।
हालांकि बाद में जब उ सुप्रीम के आदेश देखवली त उनुका के रिहा क दिहल गईल। सुप्रीम कोर्ट अपना आदेश में अलवर कोर्ट के आरोप के खारिज क देले रहे।
प्रीति जिंटा: ए बाछी के त अवुरी अलबेला कहानी बा। इनिका के चंडीगढ़ एयरपोर्ट प रोक के पहचान पत्र देखावे के कहल गईल। अब इ बात इनिका ना निक लागल अवुरी तैश में पहचान पत्र देखावे से माना क देली। एयरपोर्ट प भारी हँगामा भईल, अवुरी अंत जब प्रीति के हार माने के परल। प्रीति पहचान पत्र देखवली, तब कहीं इनिका के उहाँ से जाए दियाईल।
अनुष्का शर्मा: इनिकर नाम भी एयरपोर्ट प धराए वाला लोग में शामिल बा। सिंगापुर से लवटत घरी इनिका के मुंबई एयरपोर्ट प रोक लीहल गईल। इनिका पास से करीब 70 लाख रुपया के समान बरामद भईल रहे। जब अनुष्का ओ सभ समान के रशीद अवुरी जरूरी कागज देखवली त इनिका के जाए दियाईल।
bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva